Dewleta tirke 14ê gulane de dewa Kestê ya Metîna de Metîna dest pê hêrişanê îşxalî kerdbi.  Hêzê gerîlayan war de vila bîyî û înan vera îşxalkeran çalakîyî kerdî. Netîceya çalakîyanê gerîlayan de 3 leşkerê tirkî yê îşxalkerî ameyî kiştene.
Gerîlayêko ke tewrê çalakîye bi wina qala şerî kerde: ''Verê şewdirî ma kewtî şer. Wa dişmen hol bizano ke ma do nê warî înan rê bikerê goristan. Teyarayê keşfî yê dişmenî hema zî ma ser o gêrenê la se kenê wa bikerê do pê xoverdayîşê ma nêeşkê.''
Dima ke şer qedîya, gerîlayan dîmenê malzemeyanê leşkeran girewtî. Dîmenan ra yeno famkerdene ke îşxalkeran malzemeyê xo pey de verdayî û remayî.
